
	Noteikumu (grozījumu) projekts
 Grozījumi Ministru kabineta 2007. gada 2. oktobra noteikumos Nr. 655 "Noteikumi par profesionālās izglītības programmu īstenošanas izmaksu minimumu uz vienu izglītojamo"
	Priekšlikums
Zemkopības ministrija atzinīgi novērtē un atbalsta Izglītības uz zinātnes ministrijas iniciatīvu virzīt apstiprināšanai MK noteikumu grozījumu projektu par papildus finansējuma piešķiršanu profesionālās izglītības bāzes finansējuma paaugstināšanai, lai uzsāktu īstenot 2022. gada 15. februāra Ministru kabineta apstiprinātajā konceptuālajā ziņojumā “Par profesionālās izglītības programmu finansēšanu” iekļautās profesionālās izglītības aktualitātes.

Vienlaicīgi vēlamies uzsvērt izglītības procesa izmaksas,  kuru daļēja iekļaušana profesionālās vidējas izglītības programmu valsts budžeta finansētajās izmaksās veicinātu jauniešu un to ģimeņu izvēli par labu izglītības ieguvei  profesionālās izglītības iestādēs. Pieejamā informācija liecina, ka šie izdevumi veido nozīmīgu slogu, īpaši lauku reģiona  jauniešu ģimenēs un var būt izšķiroši izglītības iestādes vai vispār izglītības ieguves izvēlē:

- mobilitātes izmaksas - ņemot vērā īstenoto izglītības iestāžu optimizāciju un to, ka izglītības programmu pieejamība reģionos ir atšķirīga, saskatām nepieciešamību paredzēt izglītības programmu izmaksās transporta izdevumu izglītojamiem kompensēšanu, nokļūšanai no un uz izglītības iestādi 2x mēnesī 

- ēdināšanas pakalpojumi -  nodrošināt  valsts apmaksātus ēdināšanas pakalpojumus  1x dienā

